Seguntes a musicologa belsetana Isabel Riazuelo esta ye una dança demanata d'una intencionalidat cevica e social de fer entaltar a fegura d'un líder (esto ye un rasgo ancestral, probablement evolucionato dende tiempos d'antes dera crestianiçacion d'es lugars dera valle), pero que ha ganato modeficacions cultas con es sieglos, e s'ha quiesto emparentar con danças comuns dera Edat Meya europea como son es carols d'es sieglos XII e XIII. Probablement saputos d'ixa antiguedat se puega afirmare que en junto con O Trespuntiato ye la dança més antiga que mai b'haiga puesto arribar dica es tiempos modernos en a valle de Vió e tot lo Sobrarbe.